[{"text_idx": "#000005", "text": "U\u0308hismeediahiiud koolitavad internetist manipuleerivat salaagenti"}, {"text_idx": "#000006", "text": "Oma sotsiaalmeediakontodega peab ettevaatlikult ringi ka\u0308ima, et halbade kavatsustega inimesed neile ligi ei pa\u0308a\u0308seks. Autor/allikas: jasonahowie/Creative Commons"}, {"text_idx": "#000007", "text": "Kaua pole mo\u0308o\u0308dunud aega ajast, kui internetile taheti anda liberalismi ja demokraatia edendamise Nobeli rahupreemia. Paraku on muundunud sellest ma\u0308rkimisva\u0308a\u0308rne osa inimestega manipuleerivaks ja selle arvelt tulu teenivaks salapa\u0308raseks masinava\u0308rgiks, mille tegevus meenutab pigem klassikalist salaagenti, nendib R2 tehnikakommentaaris Kristjan Port."}, {"text_idx": "#000008", "text": "Ma\u0308letate, kui internetile taheti anda Nobeli rahupreemia? Sellest on mo\u0308o\u0308das seitse aastat. Po\u0303hjenduseks toodi interneti roll liberalismi edendamisel, ta\u0308nu millele levivad ideed ning ja informatsioon riikidesse, kellele demokraatia ja rahvaste vaheline so\u0303prus ei meeldi. Toona ra\u0308a\u0308giti internetist isegi kui inimkonnale antud kingitusest."}, {"text_idx": "#000009", "text": "Juhul kui internetiga kaasneb midagi pahelist, kustuvad fanfaarid ja esitatakse armas etu\u0308u\u0308d rollist platvormi, mitte sisu loojana. Vo\u0303ibolla on internet to\u0303esti siin neutraalne osapool. Olukord on teistsugune u\u0308hismeedia puhul. Kuigi esialgu ra\u0308a\u0308givad ka nende teenuste esindajad tehnilisest platvormist, mis ei sekku leviva sisusse."}, {"text_idx": "#000010", "text": "Probleem tuletas end teravalt meelde USA presidendivalimiste ajal. Riigijuhi valik peaks olema selle kodanike informeeritud otsus. Valimistega kaasneb alati u\u0308he poole kibe kaotus- Seda aitab leevendada teadmine ausast ma\u0308ngust ja enamusele kuuluv o\u0303igus nende arvates parima valiku ametisse ma\u0308a\u0308ramiseks. Ometi pole nii juhtunud."}, {"text_idx": "#000011", "text": "Erinevalt ku\u0308simusest, millal internetile rahupreemia anda, on kasvamas kriitikute ha\u0308a\u0308l selles toodetavate demokraatiat kahjustavate infotoodete kontrollimatu kasvu osas. Kontroll ei ta\u0308henda sugugi, nagu oleks vaja internet allutada kesksele ja\u0308relvalvele. Kontrollimatus on siin ta\u0308henduses, millele viitas na\u0308iteks Facebooki turvajuhi Alex Stamose pahandav sa\u0308utsuvoog kritiseerijate mo\u0303istmatuses, kui keerulise na\u0308htuse nad loonud. Seeto\u0303ttu ei saa nad kontrollida ka oma teenuse kuritarvitamist."}, {"text_idx": "#000012", "text": "Facebook on kiivalt to\u0303rjunud katseid ka\u0308sitleda end meediaettevo\u0303ttena. See teema on kerkinud aeg-ajalt esile erinevatel suhtlusvo\u0303rgus levinud probleemse sisuga seotud juhtudel. Hoolimata sellest, et teenuse kasutajatest kuni 90 protsenti peavad seda peamiseks uudiste allikaks, ei soovi ettevo\u0303te kanda lugupeetavat meediaettevo\u0303tte tiitlit. Po\u0303hjus on meediaettevo\u0303tete pikas ajaloos."}, {"text_idx": "#000013", "text": "Sellest leiab igasuguseid pahandusi, mille to\u0303ttu on aegade jooksul seadustesse kantud mitmeid edastatava sisu eest vastutusega seotud pu\u0308galaid. Arusaadavalt segaks selline asjade seis head a\u0308ri. Seeto\u0303ttu nimetavad nii Facebook, Google kui Twitter end platvormideks, hoidudes nende abil tehtavate pahandustega seotud vastutuse eest."}, {"text_idx": "#000014", "text": "Kuid lisaks platvormi pakkumisele on sotsiaalmeedia olemuslik ja majanduslik eesma\u0308rk inimestega manipuleerimine. Va\u0308ljaarvatud Twitter, millel puudub to\u0308o\u0308tav a\u0308rimudel, teenivad Facebook ja Google inimesi reklaamiga mo\u0303jutades korralikku tulu. Nende ettevo\u0303tete to\u0308o\u0308 sisuks on erinevate tunnuste po\u0303hjal inimeste ru\u0308hmadesse. jagamine ja nende teadlik mo\u0303jutamine, et nad midagi teeksid. Enamasti on selleks millegi ostmine."}, {"text_idx": "#000015", "text": "Antud juhtumis on selleks aga kellegi poolt ha\u0308a\u0308letamine vo\u0303i protesteerimine. Samale asjaolule osutas Apple'i juht Tim Cook NBC-le antud intervjuus, o\u0308eldes, et probleemiks ei ole vo\u0303o\u0303raste riikide tellitud reklaamid, vaid asjaolu, et u\u0308hismeedia lo\u0303hestab ning manipuleerib inimestega."}, {"text_idx": "#000016", "text": "Kasumi teenimise kohutuse puhul on lihte juhinduda vaid rahast, mitte moraalist. Juhul kui ettevo\u0303ttel on vo\u0303imalik a\u0308ri tehes po\u0303hjustada avalikkusele halba, siis seda ka tehakse. Kuid vastutusest ra\u0308a\u0308kides vaadatakse a\u0308raolevalt taevasse, nagu oleks tegemist o\u0303huga, mis pole su\u0308u\u0308di, kui selle hingaja pattu teeb. Seekord vo\u0303ib arvata, et sarnaselt meediaettevo\u0303tete ajaloole on ka\u0308es aeg, kui sotsiaalmeedia po\u0303hjustanud pahandus ka\u0308ivitab vastutusega seotud regulatsioonide protsessi."}, {"text_idx": "#000017", "text": "Poliitikuid uinutavalt on ettevo\u0303tetel formaalselt ta\u0308nagi olemas seaduslik keskkond ja kasutamise kord. Sellest voorusevo\u0308o\u0308st ilmselt aga enam ei piisa. Na\u0308iteks ku\u0308sis vabariiklasest senaator Marco Rubio, kas vo\u0303o\u0303ra riigi mo\u0303jukampaania oleks teenuse kasutamise reeglite rikkumine. Twitter pu\u0308u\u0308dis vastamisest hoiduda, Facebook pigem paistis no\u0303ustuvat ja Google ei vastanud."}, {"text_idx": "#000018", "text": "Olukorrale lisab vu\u0308rtsi statistika Facebooki hinnangust, kui paljusid ameeriklasi vo\u0303idi Venemaa tellitud ja ameeriklaste pa\u0308he esitatud poliitiliste so\u0303numitega mo\u0303jutada. Esialgu pakuti, et selliseid oli vahest kolm miljonit. Natukene hiljem ra\u0308a\u0308giti 10, siis 26, eelmisel na\u0308dala alguses levis info 126 ja na\u0308dala lo\u0303puks juba 200 miljonist ameeriklasest. Sellesse mahuvad praktiliselt ko\u0303ik valimiso\u0303iguslikud kodanikud."}, {"text_idx": "#000019", "text": "Kui Twitter, Facebook ja Google pidanuks demokraatlikku protsessi la\u0308bipaistvuse abil parandama, siis midagi on la\u0308inud siin va\u0308ga valesti. Arendades inimestega manipuleerimise masinava\u0308rki, hoides selles toimuva saladuses ja teenides protsessilt tulu, ei ole tegu neutraalse platvormiga, vaid sarnaneb klassikalisele salaagendi tegevusele."}, {"text_idx": "#000021", "text": "Malbe sotsiaalvo\u0303rgustik muudeti tu\u0308ranne teenindavaks poliitiliseks relvaks"}, {"text_idx": "#000022", "text": "Veebi leiutaja hoiatas interneti relvaks muutumise eest"}, {"text_idx": "#000023", "text": "U\u0308hismeediast to\u0303otab saada eneseimetlejatest sotsiopaatide kasvulava"}, {"text_idx": "#000025", "text": "Facebookist on saanud head otsustusvo\u0303imet a\u0308hmastav narkootikum"}, {"text_idx": "#000026", "text": "Vaba tahte seab lo\u0308o\u0308gi alla juba u\u0308ks u\u0308hismeediasse ja\u0308etud infokild"}, {"text_idx": "#000027", "text": "S\u030ceeri kama? Jagamine kui u\u0308hiskonna olemuse peegel"}, {"text_idx": "#000029", "text": "Like'i nupu leiutaja saatis u\u0308hismeedia tervistkahjustava mo\u0303ju to\u0303ttu pikalt"}, {"text_idx": "#000030", "text": "Facebooki na\u0308gu pole vaatamata patukahetusko\u0303nele muutunud"}, {"text_idx": "#000031", "text": "Inimeste ka\u0308itumist ku\u0308berruumis ei paranda miski muu kui u\u0308leilmne katastroof"}, {"text_idx": "#000032", "text": "Minutiloeng: mis muudab palgapa\u0308eva oluliseks?"}, {"text_idx": "#000033", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000039", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000040", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000041", "text": "Kui suur on eestlaste keskmine IQ?"}, {"text_idx": "#000045", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000049", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000050", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000054", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000055", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000058", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000061", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000062", "text": "Arutelu orientalistidega: kas enesetaputerroristil on tagasiteed?"}]